salgsmiljø

Følgende tekst vil prøve å forklare deg hvordan du skal ta for deg det fysiske ytre og indre salgsmiljøet. Altså er dette en liste med mulige tiltak som kan brukes for å forbedre butikken din. Noe som er viktig å tenke på her er at første inntrykket av en butikk er utrolig viktig.
 * Innledning:**
 * Det ytre salgsmiljøet:**
 * **Beliggenhet** - kan være avgjørende for om kundene finner bedriften eller ikke. Dersom forretning ligger litt bortgjemt må vi sørge for god skilting, slik at de finner oss uten problemer. Kunder som kommer med bil må ha mulighet for parkering, men bør være god fremkommelighet uansett om du kommer til fots eller kjørende. Parkeringsplass og inngangsparti må måkes om vinteren og parkeringsplassen bør ikke være hullete.
 * **Fasade** - gir førsteinntrykket til kundene. Fasaden bør se bra ut slik at kundene får lyst til å komme inn og handle. En slitt fasade gir dårlig inntrykk. Fasaden signaliserer hva vi står for og, det vil si hvilken profil vi ønsker å ha.
 * **Inngangspartiet** - skal ønske oss velkommen og gi kundene lyst til å komme inn. Det må være innbydende, ryddig og med god belysning og skilting og selvfølgelig godt synlig. Videre må det være enkelt å komme seg inn i forretningen eller kontoret også for rullestolbrukere og kunder med barnevogn. På inngansdøren må det stå skilt som viser åpningstider. Farger, materialer og reklameskilt må stå i stil til resten av dekorasjonen og fasaden.
 * **Utstillingsvinduene** - er butikkensansikt utad, akkurat som fasaden. Vinduene skal være med å profilere butikken eller kontoret. Vindusutstillingene bør gjøres av profesjonelle dekoratører som har sans for fargebruk og lyssetting, og som kan gjøre litt praktisk arbeid so snekring, maling og montering. Plakater og andre utstillinger må huskes å skiftes jevnlig da det vil samle seg støv på det og falme. Det gir et dårlig inntrykk. Vindusutsillingen bør for øvrig samordnes med de øvrige reklame - og salgsaktivitetene.

Det indre salgsmiljøet Det indre salgsmiljøet gjøre at kundene trives og får lyst til å handle. Fargebruk og profilering har mye å si på hvordan kundene oppfatter lokalet. Det vil være feil om fasaden gir inntrykk av at butikken er svært eksklusiv, mens det indre miljøet gir et billig inntrykk. Disse elementene inngår i det indre salgsmiljøet: Innredningen og utstyret har som hovedoppgave å presentere varene. I motsetning til et hotell eller en restaurant har innredningen som oppgave å gjøre det komfortabelt for gjestene. og få dem til å trives. En generell regel er at innredningen og utstyret ikke bør være gammelt og slitt. Da kan kundene få et inntrykk av at varene og tjenestene ikke holder kvalitet. Belysningen er viktig får å skape et trivelig og godt salgsmiljø, og ikke minst for å skape ekstra salg. Belysning handler ikke bare om å vise varene til kundene, men også om kommunikasjon og markedsføring. Lys blir brukt for å øke omsetningen og for å forsterke butikkens profil. De ansatte er en del av det indre salgsmiljøet. De er med på å forme firmaets profil. Kundenes oppfatning av firmaet avhenger av hvordan de ansatte fremstår og opptrer foran overrfor dem. Det kundene legger spesielt merke til er om de ansatte er velstelte, pent kledd, serviceinnstilte og ikke minst at de har god kunnskap om varene og tjenestene de selger.
 * Innredningen
 * Belysningen
 * Personalet
 * Renhold og orden
 * Vareplasseringen
 * Innredning**
 * Belysning**
 * Personalet**

Vareplasseringen:
Hvordan vi former det indre salgsmiljøet er avhengig av om vi selger varer eller tjenester, så vi tar for oss butikk som et eksempel. Vi har tre typer salgsformer: - Fullservice: vil si at ekspeditøren finner frem varene og tar imot betaling. Dette brukes ikke så mange steder nå lenger, men for eksempel reseptpliktige medisiner på et apotek. - Selvbetjening: er når kunden plukker selv ut varen, og tar det med til kassen. Dette er den mest brukte salgsformen innenfor alle bransjer. - Selvvalg: er en mellomting mellom fullservice og selvbetjening. For eksempel når du er på IKEA og skal kjøpe deg sofa, så ser du først på de ulike sofaene, og trenger du nærmere informasjon spør du betjening eller eventuell bestilling. Det er en selvfølge at uansett salgsform, skal det lokalet være rent og ryddig. Spesielt ved selvbetjening og selvvalg så må man tenke på vareplassering, profilering og salg.

Vareinndeling:
Det er viktig å vite noe om hvilke varer som hører sammen slik at varene blir plassert på riktig sted i butikken. Vi bruker begrepet sortiment for hele vareutvalget, disse deles inn i ulike varegrupper. Eksempler på varegrupper kan være kjøtt, fisk, grønnsaker, hermetikk og melk. Innefor hver varegruppe finnes ulike produktvarianter. Produktvariantene innenfor varegruppen melk er for eksempel lettmelk, skummetmelk osv. Varegrupper som er i slekt med hverandre kalles varefamilier. I en klesforretning er det for eksempel bukser og belter. Magnetvarer: Er varer som kunden forventer å finne i forretningen når han/hun kommer inn. For eksempel brød og melk. Impulsvarer: Er varer som kunden ikke er kommet for å kjøpe, men kanskje tar med seg allikevel fordi de tilbys til en bra pris eller er plassert på en strategisk måte for eksempel ved kassen. Impulsvarer er for eksempel aviser, sjokolade, ukeblader og snacks. Dovne varer: Er varer som gir høy fortjeneste pr enhet, men har lavt salg. I en klesforretning kan det være dyre merkeklær. Vinnere: Er varer som høy fortjeneste og høyt salg. I en bokhandel kan det være bestselgere i julehandelen. Trafikkskapere: Disse varene gir høy salg, men lav fortjeneste. Det er ofte nødvendighetsvarer som melk og brød. Serviceprodukter: Varer som gir lav fortjeneste og lavt salg. For eksempel filmruller, noe svært få kjøper.

Grunnregler for butikkinnredning:
Her er det tre hensyn som er viktige: Praktiske hensyn: For at kunden skal finne lett frem, så må hyllene og varene plasserer og merkes godt. Det må også være god plass til handlevogner mellom hyllene.

Hensyn til eksponering: Når kunden først er i butikken, er det et godt poeng at de blir eksponert for flest mulig av varene. Undersøkelser viser at det kun er 30% av kjøpsbeslutningene som er planlagt. De resterende 70% av beslutningene blir tatt når kunden er i forretningen. IKEA er en typisk slik butikk, hvor man følger en ”sti” fra starten, gjennom hele butikken og til slutt til kassene. Under innredningen av butikken må man ta hensyn til at ikke alle sonene i butikken gir like god eksponering for varene. Den beste sonen er der de fleste kundene oppholder seg. Det kan for eksempel være ved kassen. Disse sonene kalles de varme sonene. Her bør dermed impulsvarer og vinnere plasseres. Varene må få tildelt den salgsplassen som passer i forhold til deres størrelse og andel av salget.

Hensyn til harmonisering: Å harmonisere varene vil si at de varene som tilhører samme gruppe, blir plassert sammen. Grunnene til dette er at det blir letter for kunden å finne varer som hører sammen, og at kundene blir minnet på at de kan kjøpe varer som tilhører samme gruppe. Varer som utfyller hverandre slik, kaller vi komplementære varer. Varer som tilhører samme familie, men som erstatter, kaller vi substitutter, for eksempel Dagbladet og VG.

Selgende varepresentasjon:
Når vi benytter oss av ulike virkemidler for å fremme salget av spesielle varer, kaller vi dette selgende varepresentasjon. Vi har to hovedtyper som virkemidler: - Hyller - Salgspunkter Regler for plassering i hyller: - Først – inn – først – ut: De gamle varene skal selges først. - Hele og friske: Varene skal se friske ut. Ødelagte og varer som er åpnet bør fjernes. - I fremkant av hyllene: Varene skal alltid plasseres i fremkant av hyllene. Da ser det ikke tomt ut. - I bredden: Alltid har flere varer i bredden. Minst to av hver vare. Dersom noen er utsolgt, fyll opp med andre varer. - Strategisk plassering: Varer som man ønsker skal få mest oppmerksomhet bør plasseres i synshøyde. For eksempel impulsvarer bør plasseres slik. Salgspunkter: De viktige salgspunktene er: - Området ved kassen - Hylle gavlene - Salgstorg - Sjokkselgere Området ved kassen: Det er her kundene slutt ender. Disse varene tiltrekkes lett oppmerksomhet fra kundene, spesielt når de står i kø. Hyllegavlene: Hyllegavlene er kortsidene på hyllene. Disse er viktige fordi kundene møter disse på veien videre gjennom lokalet. Her plasserer man ofte tilbudsprodukter eller nye produkter som trenger ekstra oppmerksomhet. Salgstorget: detter er et samlingspunkt i butikken der vi har varer som tilhører samme gruppe eller familie som masseeksponeres og blir presentert på en mer kreativ måte. Sjokkselgere: Dette er bokser av plast eller papp som plasseres på gulvet med varer i. Disse pleier å ha ulike trykk med produktets budskap, pris og lignende. I Tillegg til disse punktene har vi andre, som ikke er så viktige. For eksempel salgskurver, altså kurver på stativ med for eksempel tilbudsvarer. Styrtcontainere, et slags stativ med kurver, hyller, knagger og som vi kan feste plakater til. Også har vi gondoler som er spesialutviklede hyller.